తెలంగాణలో మహిళా తహసీల్దార్ దారుణహత్య WATCH LIVE TV
​ అశ్విన్, జడేజాపై వేటుకి కారణమిదే: కోహ్లి
భారత జట్టు సీనియర్ స్పిన్నర్లు అశ్విన్, జడేజాలని గత మూడు సిరీస్‌లుగా సెలక్టర్లు పక్కన పెడుతుండటంపై కెప్టెన్ విరాట్
TNN | Updated:
Oct 21, 2017, 05:13PM IST
భారత జట్టు సీనియర్ స్పిన్నర్లు అశ్విన్ , జడేజాలని గత మూడు సిరీస్&zwnj;లుగా సెలక్టర్లు పక్కన పెడుతుండటంపై కెప్టెన్ విరాట్ కోహ్లి తొలిసారి స్పందించాడు. వాంఖడే వేదికగా న్యూజిలాండ్&zwnj;తో ఆదివారం తొలి వన్డే జరగనున్న నేపథ్యంలో శనివారం మీడియాతో కోహ్లి మాట్లాడాడు. 2019 ప్రపంచకప్ జట్టులో మణికట్టు స్పిన్నర్లకి అవకాశం ఇచ్చే ఉద్దేశంతో వీరిని పక్కన పెట్టామని.. అంతేకాకుండా గత కొన్నేళ్లుగా స్పిన్ భారం మోస్తున్న వారికి కొంత విశ్రాంతినివ్వాలనే తలంపుతో కూడా పక్కన పెడుతున్నామని వివరించాడు.
&lsquo;ప్రపంచకప్&zwnj;కి ముందే భారత్ జట్టులో బెస్ట్ బౌలింగ్ కాంబినేషన్&zwnj;&zwnj;ని గుర్తించే పనిలో ఉన్నాం. మణికట్లు స్పిన్నర్లకి ఎక్కువ ప్రాధాన్యత ఇవ్వాలనేది మాకు ముందు నుంచి ఉన్న ఆలోచనే. అలా అని.. కుల్దీప్, చాహల్&zwnj;తోనే మెగా టోర్నీకి వెళ్లాలని కాదు. కాకపోతే.. ఇటీవల కాలంలో వారిద్దరూ జట్టులో మెరుగ్గా రాణిస్తూ జట్టు ఎంపికని క్లిష్టతరం చేస్తున్నారు. మరోవైపు బౌలర్ల భారం గురించి కూడా ఆలోచిస్తున్నాం. అశ్విన్, జడేజా గత 6-7 ఏళ్ల&zwnj;లో చాలా మ్యాచ్&zwnj;లు ఆడారు. అన్ని ఫార్మాట్లలో ఈ జోడి ఎలాంటి ప్రదర్శన చేసిందో అందరం చూశాం. కాబట్టి వారికి కొంచెం విశ్రాంతి దొరికింది. ఎవరు ఎన్ని మాట్లాడుకున్నా.. సెలక్టర్ల జట్టు ఎంపికని క్రికెటర్లందరూ అర్థం చేసుకుంటారు. ఎందుకంటే టీమిండియా ప్రస్తుతం ఒక లక్ష్యం దిశగా సాగుతోందని వారికి తెలుసు&rsquo; అని కోహ్లి వివరించాడు. అశ్విన్, జడేజా వేళ్లతో బంతిని తిప్పే స్పిన్నర్లు కాగా.. కుల్దీప్, చాహల్ మణికట్టు సాయంతో బంతిని టర్న్ చేస్తుంటారు.